google/wiki40b huggingface dataset:
Artemidóros z Trallu

Titos Klaudios Artemidóros (starogr. Τίτος Κλαύδιος Ἀρτεμίδωρος – Titos Klaudios Artemidóros) bol olympijský víťaz v pankratiu v roku 69.
Titos Klaudios Artemidóros z Trallu na 212. olympijských hrách v roku 69 zvíťazil v pankratiu v ten istý deň v mladšej i staršej vekovej kategórii (ageneioi) a aj v kategórii mužov. Tento výkon ho zaradil medzi najslávnejších športovcov staroveku. Pankration sa v Olympii zaviedol na 33. hrách v roku 648 pred Kr. Bol to pästiarský zápas, pri ktorom boli dovolené všetky zápasnícke chmaty, údery päsťou, kopanie a vykrúcanie údov.
Staroveký autor Pausanias o Artemidórovi uvádza: „Odvahu rhodského zápasníka prekonal Artemidóros rodom trallský. Artemidóros sa totiž pomýlil pokiaľ išlo o víťazstvo v pankratiu medzi chlapcami v Olympii, príčinou tohto omylu bol jeho veľmi mladý vek. Keď ale nadišla doba hier, ktorú usporiadali Ióni zo Smyrny, bol už taký silný, že premohol v ten istý deň nielen svojich olympijských súperov v pankratiu, ale aj chlapcov zvaných bezfúzatí, a do tretice i mužov, ktorí boli najlepší. S bezfúzatými sa vraj pustil do zápasu na vyzvanie cvičiteľa, ale do boja s mužmi ho vyprovokovala urážka pretekára v pankratiu. Medzi mužmi získal Artemidóros olympijské viťazstvo počas dvesto dvanástej olympiády."
Chrám svätého Alexandra Nevského (Paríž)

Chrám svätého Alexandra Nevského (franc. La Cathédrale Saint-Alexandre-Nevsky, rus. Собор Александра Невского в Париже) v Paríži je pravoslávnym chrámom Rusov, ktorí žijú v hlavnom meste Francúzska. Chrám sa nachádza v centre Paríža na ulici Daru.

História

Paríž sa stal miestom ruskej migrácie už od 18. storočia. V 19. storočí sa počet Rusov v Paríži zvyšoval, a preto vznikla potreba postaviť pre ich duchovné potreby ruský pravoslávny chrám. Začal sa stavať v roku 1847 a dokončený bol v roku 1861. Slávnostná vysviacka sa konala 11. septembra 1861. Paríž bol aj miestom, ktoré navševovali ruskí intelektuáli pri svojich cestách po západnej Európe. Na stavbu chrámu prispel aj ruský cár Alexander II. sumou 150 000 frankov. Chrám bol pomenovaný na počesť ruského vládcu, vojvodcu a svätca sv. Alexandra Nevského. 12. júla sa tu uskutočnil sobáš španielskeho maliara Pabla Picassa s tanečníčkou ruského pôvodu Oľgou Chochlovou. Počet príslušníkov ruskej pravoslávnej cirkvi sa zvyšoval hlavne po boľševickej revolúcii 1917.  Soborom sa chrám stal v roku 1922. V roku 1983 sa stal oficiálne historickou pamiatkou Francúzskej republiky a od roku sa začali veľké rekonštrukčné práce.

Architektúra

Chrám je vybudovaný v tzv. novobyzantskom architektonickom štýle podľa plánov architekta R.I. Kuzmina. Má tvar gréckeho kríža a zdobí ho päť kupol. Kupoly reprezentujú Ježiša Krista a štyroch evanjelistov. Najvyššia kupola dosahuje výšku 48 metrov. Vnútro chrámu zdobia fresky a krásny ikonostas s ikonami významných ruských majstrov. V chráme sa nachádzajú pomníky významných osobností Ruska, ktoré tu žili (I. Turgenev či nositeľ Nobelovej ceny Ivan Bunin).
Halvovský potok

Ochrana

Predmetom ochrany je horský jedľobukový les s prirodzenou skladbou drevín a skalnými odkryvmi s výskytom vzácnej fauny.
Územie rezervácie sa v celom rozsahu prekrýva s vtáčím územím Horní Vsacko.
Saint-Barthélemy-Grozon

Poloha

Saint-Barthélemy-Grozon má rozlohu 19,4 km². Najvyšší bod je položený 949 m n. m. a najnižší bod 479 m n. m.

Obyvateľstvo

Saint-Barthélemy-Grozon má 496 obyvateľov (2009).
Graf vývoja obyvateľstva:
Zdroje: INSEE
Slnečnica hľuznatá

Výskyt

Pochádza zo Severnej Ameriky, ale pestuje sa aj v Európe od 16. storočia ako okrasná rastlina a neskôr ako úžitková plodina. Od 18. storočia jej pestovanie vytlačili zemiaky.

Hľuza

Slnečnica hľuznatá sa vyznačuje hľuzovitým podzemkom, ktorý sa pod názvom topinambur používa za surova alebo po kuchynskej úprave ako potravina. Používa sa aj ako diétna potravina pri reumatizme, opuchoch a vďaka vysokému obsahu inulínu (až 8 %) ako podporný prostriedok pri cukrovke.
U ľudí s nízkou znášanlivosťou voči inulínu však môže spôsobovať nadmernú plynatosť.

Invázny druh

Na Slovensku bola vyhláškou č. 24/2003 Z.z. zaradená medzi invázne druhy rastlín. Invázne druhy je zakázané dovážať, držať, pestovať, rozmnožovať, obchodovať s nimi, ako aj s ich časťami alebo výrobkami z nich, ktoré by mohli spôsobiť samovoľné rozšírenie invázneho druhu (§ 7 ods. 3 zákona č. 543/2002 Z.z. o ochrane prírody a krajiny v znení neskorších predpisov). Vyhláškou Ministerstva životného prostredia Slovenskej republiky č. 158 z 22. mája 2014 však bola táto rastlina vyradená zo zoznamu inváznych druhov rastlín a jej dovážanie, pestovanie a predaj na Slovensku už nie sú zakázané.
Issanlas

Poloha

Issanlas má rozlohu 28,4 km². Najvyšší bod je položený 1 374 m n. m. a najnižší bod 1 119 m n. m.

Obyvateľstvo

Issanlas má 118 obyvateľov (2009).
Graf vývoja obyvateľstva:
Zdroje: INSEE
Montrodat

Poloha

Obec má rozlohu 20,65 km². Najvyšší bod je položený 1 103 m n. m. a najnižší bod 640 m n. m.

Obyvateľstvo

Počet obyvateľov obce je 1 151 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ondrej Pochylý

Lezecké úspechy

Aj keď bol vždy zatienený svojím starším bratom, v Tatrách eviduje cca 320 výstupov, čo je solídne číslo. Z toho 40 prvovýstupov, 28 v zime. Nové cesty spravil v Galérii Gánku, Rumanovom štíte, Východnom železnom štíte a iných.
Bol podobne ako brat Pavel dlhoročným členom SHS JAMES. Podieľal sa na viacerých výpravách do Álp či Himaláji. V Alpách prvovýstup na d’Angle. Veľmi rád navštevoval Český Ádršpách. V Pamíre vyliezol na štít Korženevskej (7 400 m n. m.), zúčastnil sa výpravy na Hindukúši. V Tatrách extrémne ťažký zimný prelez „Hokejky“ na Lomničák, na Malom Kežmarskom štíte preliezol asi 65 ciest zo vtedy cca 90 možných.
Spolu s bratom Pavlom sa vybrali koncom februára 2000 do severnej steny Malého Kežmarského štítu. Po výstupe na Nemecký rebrík a následnom zostupe sa pod jedným z nich odtrhla snehová doska a spadli cca 300 metrovým pádom až pod stenu. Našli ich pod najväčšou tatranskou stenou mŕtvych, stále na jednom lane.
Pohreb bratov Pochylých sa konal 1. marca 2000 na cintoríne v Petrovej Vsi a ich popol bol rozsypaný pod Kežmarskou stenou.
V roku 2012 vyšla najmä o posledných rokoch a dňoch bratov Pochylých kniha od Milana Vranku, „Koniec Pavúkov v Tatrách“, ktorá bola slávnostne pokrstená na 13. výročie ich tatranskej smrti, 25. februára 2013 symbolicky na Chate pri Zelenom plese.
Bosmont-sur-Serre

Polohopis

Bosmont-sur-Serre má rozlohu 9,68 km². Najvyšší bod je položený 172 m n. m. a najnižší bod 87 m n. m.

Obyvateľstvo

Bosmont-sur-Serre má 206 obyvateľov (2009).
Graf vývoja obyvateľstva:
Zdroje: INSEE
Podbabské skály

História

K formovaniu útvaru došlo už v proterozoiku a je súčasťou Barrandienu.

Dôvod ochrany

Dôvodom pre vyhlásenie prírodnej pamiatky bola ochrana rastlinných spoločenstiev skál, skalných a hlinitých stepí s výskytom chránených a ohrozených druhov rastlín a živočíchov.

Flóra

Na území prírodnej pamiatky rastú mnohé vzácne druhy rastlín - cesnak sivkastý, rozchodník biely, horčičník škardolistý (Erysimum crepidifolium), kostrava waliská, mliečnik Seguierov, kavyľ Ivanov, krivec český, taričník skalný a veronika.

Fauna

Územie PP je útočiskom pre mnoho stepných druhov hmyzu, významný je napríklad výskyt vidlochvosta ovocného. Zo stavovcov sa tu vyskytuje jašterica krátkohlavá a slepúch lámavý.
Striežovce

Striežovce sú pôvodne samostatnou obcou v okrese Rimavská Sobota, v roku 1960 pripojené k susednej obci Hrušovo.

Polohopis

Obec sa nachádza v Železníckom predhorí Revúckej vrchoviny, v údolí Striežovského potoka, v nadmorskej výške 263 m n. m. Leží na odbočke cesty III. triedy z Teplého Vrchu do Hrušova a ďalej do Rovného, 2,5 km severozápadne od obce Hrušovo.
Jaroslav Anderle

Životopis

Bábkar – marionetár v Banskej Bystrici-Radvani. Hrával s bratom Bohuslavom. Vystupoval v rámci Domu osvety v Banskej Bystrici-Radvani (1956), predstavil sa pri príležitosti 10. výročia KBD v Banskej Bystrici (1971).
Saint-Laurent-du-Tencement

Poloha

Obec má rozlohu 2,76 km². Najvyšší bod je položený 230 m n. m. a najnižší bod 185 m n. m.

Obyvateľstvo

Počet obyvateľov obce je 51 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villes

Poloha

Villes má rozlohu 9,21 km². Najvyšší bod je položený 1 321 m n. m. a najnižší bod 392 m n. m.

Obyvateľstvo

Villes má 367 obyvateľov (2009).
Graf vývoja obyvateľstva:
Zdroje: INSEE
Miestny štandard pokoja

Miestny štandard pokoja alebo LSR (angl. Local Standard of Rest) je myslený bod v Galaxii, ktorý sa pohybuje okolo stredu Galaxie v okolí Slnka presne po kruhovej dráhe kruhovou rýchlosťou (dynamická definícia LSR).
Možno ho určiť zo strednej hodnoty zložiek rýchlostí hviezd v okolí Slnka v smere zvolených súradnicových osí (kinematická definícia LSR). Pohyb Slnka vzhľadom na LSR sa nazýva základný pohyb Slnka; najlepšie mu zodpovedá pohyb Slnka vzhľadom na súbor hviezd spektrálnych tried A, gK a dM.
Villeneuve (Puy-de-Dôme)

Poloha

Obec má rozlohu 4,23 km². Najvyšší bod je položený 673 m n. m. a najnižší bod 436 m n. m.

Obyvateľstvo

Počet obyvateľov obce je 160 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Stribog

Stribog je staroslovanský boh vetra a búrok. Vyskytuje sa vo vzťahu s vodou, Slnkom, počasím a dušami zomretých, je aj boh spevu a lásky. Môže byť dobrý aj zlý, prináša šťastie aj nešťastie. Jeho meno je odvodené asi od striebra, ktoré je synonymum šťastia. V ruskom epose Slovo o pluku Igorovom (12. stor.) je poznámka, že vetry vanúce od mora sú "vnuci Striboga".

Miesto v panteóne

Stribog mal veľa synov a ľudia verili, že keď je búrka, tak sa on aj jeho synovia preháňajú opití po krajine na svojich koňoch. Podľa niektorých zdrojov mal štyroch synov v podobe južného, severného, západného a východného vetra. Južný vietor prinášal teplo a vlahu, severný zimu, ale aj zdravie, západný dážď a východný zasa čistý vzduch. Jeho žena bola Meluzína.

Charakteristika

Stribog má veľkú moc, silu a bohatstvo. Na svojich cestách prevanie celý svet a preto je vševediaci, spája sa aj s veštením a hádaním budúcnosti. Jeho symbol je biely kôň na ktorom jazdí (v mnohých rozprávkach sa rýchly kôň nazývy Vietor). Stribog prináša šťastie, ale aj nešťastie, ba smrť. Starí Slovania verili, že s vetrom lietajú aj duše mŕtvych.

Sviatok a uctievanie

Stribogovi sa zvyčajne obetovala múka alebo (v dnešnom Slovinsku) štyri krajce chleba, pre štyri vetry. Mladý muž ho obyčajne vzýval, aby v dievčine vzbudil lásku a aby mu Stribog zaistil sobáš. Jeho obdobie je jeseň.
Majstrovstvá sveta vo vodnom slalome

Majstrovstvá sveta vo vodnom slalome je najvyššie medzinárodné podujatie vo vodnom slalome, ktoré riadi Medzinárodná kanoistická federácia (ICF). Ich história siaha do roku 1949, keď sa vo Švajčiarsku konali prvé majstrovstvá sveta. Od roku 2002 prebiehajú každoročne, výnimkou sú roky, kedy sa konajú Letné olympijské hry.
Majstrovstvá prebiehajú v 11 disciplínach, 6 individuálnych a 5 tímových (tzv. hliadkach). V rokoch 1955 – 1981 sa konali aj disciplíny zmiešaných družstiev v kategórii C2 a C2 hliadok. Kategória C2 mix sa vrátila do programu MS v roku 2017.
Diskografia Andreja Šebana

Diskografia slovenského gitaristu, skladateľa, hudobného producenta a speváka Andreja Šebana primárne pozostáva z jeho sólových albumov, z ktorých niektoré boli vytvorené v spoluautorstve s inými hudobníkmi, a z albumov (prípadne SP, EP či DVD) skupín, ktorých bol Šeban stálym členom – Demikát, Banket, Burčiak, Accidents Happen, Po piči front (PPF), Free Faces a Chill Pill. 
Zahrnuté sú aj mimoalbumové skladby i scénická hudba do filmov a rozhlasových hier. Významnú časť diskografie tvorí súpis hudobných titulov iných interpretov, na ktorých sa Andrej Šeban podieľal hráčsky, skladateľsky, producentsky alebo spevácky.
Simo Häyhä

Život

Simo Häyhä sa narodil v malom mestečku Rautjärvi, ležiacom na Karelskej šiji blízko sovietskych hraníc. Do vojenskej služby nastúpil v roku 1925. Vďaka svojim vynikajúcim streleckým schopnostiam (keďže bol vášnivý lovec) mu bola zverená úloha ostreľovača. Fínski ostreľovači patrili v tej dobe k celosvetovej elite.
Po mobilizácii v roku 1939 bol ako samostatne pôsobiaci ostreľovač pridelený k 12. pešej divízii plukovníka Stevensona, dislokovanej v oblasti okolo rieky Kollaa. V tejto oblasti bojoval od začiatku bojov zimnej vojny 30. novembra 1939 až do 6. marca 1940, kedy utrpel ťažké zranenie po zásahu trieštivou strelou sovietskeho ostreľovača do tváre. Krátko po zranení upadol do kómy, ešte predtým však stihol nepriateľa, ktorý ho zranil, zlikvidovať. Pred jeho zranením sa ho sovietske vojská pokúšali zlikvidovať nasadením viacerých ostreľovačov, či dokonca nasadením delostrelectva. Pri jednom zo sovietskych delostreleckých prepadov namierenom voči jeho osobe vyviazol iba s veľkým šťastím, keď črepiny granátu na viacerých miestach prederavili jeho maskovací odev, jeho samotného však nezranili.
V priebehu troch mesiacov svojho pôsobenia na fronte s pomocou svojej ostreľovačskej pušky M28 zlikvidoval 505 červenoarmejcov (podľa neoficiálnej fínskej štatistiky až 542). Ďalších 219 zo svojich obetí navyše zlikvidoval pomocou samopalu Suomi M-31. Krátko po konci Zimnej vojny ho maršal Mannerheim povýšil z desiatnika na nadporučíka, čo predstavuje najväčší hodnostný skok v histórii Fínskej armády. Žiadneho ďalšieho konfliktu sa už nezúčastnil aj preto, že zranenie na ňom zanechalo trvalé následky.

Metódy boja

Simo Häyhä obvykle používal pušku M28 odvodenú z ruskej predvojnovej konštrukcie Mosin-Nagant s obyčajným kovovým zameriavačom. Spočiatku ani nemal na výber žiadnu inú, až vo februári 1940 mu Švédi darovali klasickú ostreľovaciu pušku Mauser s ďalekohľadom, ale Häyhä naďalej uprednostňoval M28, s ktorou dokázal spoľahlivo triafať nepriateľa na vzdialenosť 400 m (za dobrých podmienok  neminul cieľ až na 600 m). Použitie M28 obhajoval jednak preto, že jej tmavý kovový zameriavač neodrážal svetlo a strelec nemusel zdvíhať hlavu tak vysoko ako v prípade klasickej ostreľovacej pušky, tak mal menej nápadnú siluetu. Vzhľadom k svojej drobnej postave Häyhä väčšinou pri streľbe neležal, ale skôr sedel, pri čom dobre využíval terénne nerovnosti.
Andrea Gregušová

Životopis

Vyštudovala slovenský jazyk a hudobnú výchovu na Pedagogickej fakulte Univerzity Komenského v Bratislave. Pracovala ako učiteľka v škole pre nadané deti. Po skončení materskej dovolenky pôsobí ako lektorka slovenčiny pre cudzincov. Prispieva do detského časopisu Rebrík. Žije v osade uprostred hôr neďaleko Horných Orešian. Má troch synov. Stojí za vznikom hudobného zoskupenia FidliCanti, ktoré v základe tvoria jej deti a spriatelené rodiny.
Quai des Célestins

Poloha

Nábrežie leží na pravom brehu rieky Seiny. Začíná pri križovatke s Boulevard Henri-IV, kde nadväzuje na Quai Henri-IV, a končí pri moste Marie a Rue des Nonnains-d'Hyères, odkiaľ pokračuje po prúde Quai de l’Hôtel-de-Ville.

Dejiny

Nábrežie bolo pomenované v roku 1868 podľa bývalého kláštora celestínov, ktorý sa nachádzal neďaleko.
Evanjelické lýceum v Banskej Štiavnici

Budova

Vystavená v klasicistickom slohu trojpodlažná budova do tvaru L. Plány na jej výstavbu zhotovil František Hauser. O jej výstavbu sa zaslúžil ev. superintendent Ján Szeberíni. Stavba budovy trvala od roku 1827 do roku 1830. Roku 1896 boli na budovu umiesnené pamätné tabule Andejovi Sládkovičovi a Sándorovi Petőfimu, ako významným absolventom lýcea.
L’Église-aux-Bois

Poloha

Obec má rozlohu 16,2 km². Najvyšší bod je položený 753 m n. m. a najnižší bod 518 m n. m.

Obyvateľstvo

Počet obyvateľov obce je 42 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Archibios z Alexandrie

Archibios (starogr. Ἀρχίβιος – Archibios) bol olympijský víťaz v pankratiu v rokoch 101 a 105.
Tytos Flaouios Archibios z Alexandrie bol na 220. a na 221. olympijských hrách korunovaný olivovými vencami za víťazstvá v pankratiu. Nápis na mramorovej stéle I.Napoli I 51 (o rozmeroch 133 x 64 x 59,8 cm, dnes uloženej v Národnom archeologickom múzeu v Neapole (inv. 2454) uvádza, že Archibios si vyslúžil titul paradoxonikés „nezvyčajný víťaz“ (atlét, ktorý v jednom dni zvíťazil v zápasení i v pankratiu) a aj to že, v pankratiu, ale i v zápasení dosiahol celý rad víťazstiev (aj ako dorastenec) na celogréckych hrách v Delfách, v Nemei, v Isthmii, tiež si niekoľko víťazstiev vybojoval aj na kapitolských hrách v Ríme, na hrách Aktia, na neapolských hrách Sebasta, na hrách Koina Asias usporadúvaných v maloázijských mestách v Smyrne a v Efeze a na mnohých iných hrách vtedajšieho antického sveta.
Archibios si hlavne za svoje olympijské triumfy vydobyl uznanie svojich spoluobčanov, v ich očiach sa stal zdrojom hrdosti a obdivu a nielen nich. Za jeho celoživotné zásluhy mu udelili (udeľoval ho zvyčajne rímsky cisár) titul xystarches (majster športu, zodpovedný za (? cech) športovcov)
Pure (obec)

Poloha

Obec má rozlohu 6,5 km². Najvyšší bod je položený 286 m n. m. a najnižší bod 179 m n. m.

Obyvateľstvo

Počet obyvateľov obce je 634 obyvateľov (2009).
Graf vývoja obyvateľstva:
Zdroje: INSEE
Transcendentálna idea

Transcendentálna idea, alebo tiež idea metafyziky, rozmyslový pojem je podľa Kanta idea, ktorej zdrojom je túžba umu prekročiť to, čo mu je dané a dosiahnuť za hranice možnosti skúsenosti. Transcendentálna idea je podľa Kanta nevyhnutná pre formálne usporiadanie pojmov a poznatkov do ucelenej vedy. Podľa Kanta existujú tri transcendentálne idey: idea boha, idea slobody a idea nesmrteľnosti.
Chránená krajinná oblasť Šumava

Maloplošné chránené územia

Zaisťujú dlhodobú ochranu výnimočných biotopov a garanciu ich dlhodobého monitorovania. V zásade je možné ich rozlíšiť na 3 rozdielne kategórie:
1. Pralesy a prírodné nepozmenené mokrade – Boubínský prales, Velká niva, Zátoňská hora a iné, na ktorých sa sleduje samovoľné chovanie prirodzených lesov.
2. Samovoľne vzniknuté lesy a druhotné mokrade – Chřepice, Velké Bahno, Pravětínská lada, Nebe, určené k sledovaniu samovoľného nástupu lesa a priestorovej flexibility rastlinných druhov ovplyvňovaných týmto lesom.
3. Lokality ochrany výnimočných druhov – Blanice, Pod Popelní horou, Vyšný a podobne, zaisťujúce ochranu ohrozených alebo typických druhov živočíchov alebo rastlín.
Berrogain-Laruns

Poloha

Obec má rozlohu 2,68 km². Najvyšší bod je položený 290 m n. m. a najnižší bod 117 m n. m.

Obyvateľstvo

Počet obyvateľov obce je 106 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Parnans

Poloha

Obec má rozlohu 11,24 km². Najvyšší bod je položený 406 m n. m. a najnižší bod 211 m n. m.

Obyvateľstvo

Počet obyvateľov obce je 681 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Romillé

Poloha

Obec má rozlohu 28,67 km². Najvyšší bod je položený 142 m n. m. a najnižší bod 60 m n. m.

Obyvateľstvo

Počet obyvateľov obce je 3 586 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lavaur (Tarn)

Poloha

Lavaur má rozlohu 62,83 km². Najvyšší bod je položený 274 m n. m. a najnižší bod 105 m n. m.

Obyvateľstvo

Lavaur má 10 475 obyvateľov (2009).
Graf vývoja obyvateľstva:
Zdroje: INSEE
Stará železná doba

Stará železná doba alebo staršia železná doba (lingvisticky nesprávne …doba železná) je rozlične datovaný starší úsek železnej doby. V niektorých krajinách Európy napríklad na Slovensku sa tradične úplne kryje s halštatskou dobou.
Podrobnosti pre strednú Európu pozri pod halštatská doba.
Binárna opozícia

Binárna opozícia je protipostavenie typu A a nie -A. Protipostavenie podľa výskytu (alebo chýbania) toho istého prvku alebo podľa maximálneho (minimálneho) stupňa tej istej vlastnosti.
Kirsty Coventryová

Peking 2008

Na letných olympijských hrách 2008 skončila na druhom mieste v disciplíne 400 m polohové preteky, keď časom 4:29,89 min utvorila druhý najlepší výkon histórie. Vyhrala Stephanie Riceová vo svetovom rekorde (4:29,45 min).
Július Činčár

Životopis

Študoval prírodné vedy na univerzite v Bratislave, roku 1960 doc., 1970 RNDr. a Csc., 1971 mimoriadny prof. Profesor mineralógie a petrografie. Externý pracovník Geologického ústavu Dionýza Štúra v Bratislave. Spracoval banské geologické mapovanie Slovenského rudohoria. Autor povrchovej geologickej mapy listu Banská Bystrica. Spracovával tiež výskumy akcesorických minerálov východoslovenských neovulkanitov. Autor a spoluautor celoštátnej učebnice o mineralógie a petrografie, odborných článkov v domácich a zahraničných časopisoch.
Neuvy-Bouin

Poloha

Obec má rozlohu 25,3 km². Najvyšší bod je položený 231 m n. m. a najnižší bod 179 m n. m.

Obyvateľstvo

Počet obyvateľov obce je 487 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Železobetón

Opis

Železobetón sa používa v betónových prefabrikátoch (panely, nosníky) vyrábaných priemyselne, alebo priamo na stavenisku vytvorením oceľovej kostry (zváraním, viazaním) a jej vyliatím betónom. Pre dobré pevnostné charakteristiky musí byť oceľ minimálne pod 5 cm betónu (pevnostné a korozivzdorné charakteristiky). Oceľ je chránená chemickou reakciou betónu a železa.
Kostra je priestorová sieť navrhnutá tak, aby v maximálnej miere bránila deformácii železobetónového dielu, a aby preberala na seba maximum ťahového napätia. Napr. pre nosník namáhaný ohybom (mosty, ...) je maximum oceľovej výstuže umiestnené v jej spodnom objeme, kde je najväčšie namáhanie ťahom. Oceľové výstuže sa musia podľa záťaže zložito staticky prepočítavať.

Situácia v Európe

Dochádza k veľkému rozmachu železobetónových stavieb najmä po svetovej výstave v Paríži v roku 1900, na ktorej Francois Henebique predviedol niekoľko vydarených železobetónových konštrukcií. Tie boli v porovnaní s dovtedy budovanými oceľovými stavbami - únosnejšie, bezpečnejšie pri požiari, lacnejšie a taktiež menej citlivé pri otrasoch. O 10 rokov bol tento Francúz autorom a realizátorom komôrkového mosta s rozpätím 100 m cez rieku Tiber v Ríme.

Situácia v Rusku

V roku 1904 bol v Nikolajeve po konzultáciach s profesorom N.A. Beleljubským postavil prvý železobetónový maják na svete.

Hlavná nevýhoda železobetónu

Aj napriek uvedeným odvážnym príkladom použitia má kompozitný materiál železobetón isté nevýhody. Ak sa má výstuž, ktorá prenáša ťahové napätie, dostatočne využiť, musia v okolitom betóne vzniknúť trhliny, a to z dôvodu pretvorenia betonárskej výstuže je pri jej hospodárnom využití niekoľkokrát väčšie, než pomerné pretvorenie betónu na medzi vzniku trhlín. Túto nevýhodu eliminuje vznik ďalšej prevratnej etapy betónových konštrukcií - Predpätý betón.

Betón v povojnovom období

Aktuálna potreba rýchlej a masovej výstavby bytových domov ale aj iných. Túto požiadavku dokázal splniť jedine betón. V podobe sériovo vyrábaných betónových panelov sa spustil ošiaľ výstavby prefabrikovaných systémov. Počas 2 až 3 desaťročí sa panelovou technológiou vybudovali rozsiahle sídliská s desiatkami tisícov bytov, aké v západnej Európe nemajú obdobu.
Lanne-Soubiran

Poloha

Obec má rozlohu 6,67 km². Najvyšší bod je položený 152 m n. m. a najnižší bod 92 m n. m.

Obyvateľstvo

Počet obyvateľov obce je 117 (2009).
Nasledujúci graf zobrazuje vývoj počtu obyvateľov v obci.
Zdroje: INSEE